I [[1932]] påbegyndtes byggeriet af Herstedvestersenderen på et 24 [[tønde land|tønder land]] stort stykke af Bakkegårdens jorder ved Gammel Landevej. På grund af nærheden til den forhenværende [[Trippendal Galge]] fandt man under dette arbejde en del [[menneskeknogler]]. Senderen blev taget i brug i [[1934]]. Fra dette år og frem til 1951 stod der derfor Herstedvester på radioens skala på mellembåndet på alle danskproducerede radioer. Den 125 meter høje mast kunne ses vidt omkring og blev et vartegn for Herstederne. I [[1948]] begyndte man fra senderen at transmittere udsendelser i [[kortbølge]] til danske i udlandet, hvilket krævede opstilling af tre 110 meter høje antenner samt anden udvidelse af stationen. I [[1952]] blev to nye master rejst på Damgårdsarealet på grund af indførslen af program 2 og i [[1970'erne]] blev der opsat [[parabol]]antenner til [[TV]]. [[Mellembølge]]senderen i Herstedvester blev i [[1983]] nedlagt i forbindelse med at den hidtidige teknologi blev afløst af [[FM via VHF bånd II|FM]]. Selve antennen blev taget ned [[1987]]. Kortbølgesendingerne fortsatte til [[1990]], hvorefter DR lejede sig ind på en kraftigere sender i [[Kvitsøy]] i [[Norge]]. Sendehallen står der endnu, og det samme gælder de boliger, der var blevet opført rundt om stationen til de mange ansatte. Det hele er opført i den for opførelsestidspunktet karakteristiske [[funkisstil]].
Filosofi Historie Journalistik Bygninger,_konstruktioner_og_anlæg Kultur Foreninger Organisationer